Ministru kabineta noteikumu projekta „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” (turpmāk – noteikumu projekts) izstrādāts saskaņā ar Izglītības likuma 14.panta 12.2punktu.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 14.panta 12.2punkts nosaka deleģējumu Ministru kabinetam izdot Ministru kabineta noteikumus, lai noteiktu kārtību un vērtēšanas nosacījumus valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei. Valstī nav noteikta vienota kārtība konkursa rīkošanai valsts un pašvaldību izglītības iestāžu vadītāju un pašvaldību izglītības pārvalžu vadītāju amatu pretendentu atlasei.Tiesību akta projekta mērķis ir noteikt vienotu, pārskatāmu un objektīvu pretendentu atlases kārtību.Deleģējumā noteiktajai grupai – valsts un pašvaldību izglītības iestāžu vadītājiem – prasības nosaka Izglītības likums, Bērnu tiesību aizsardzības likums, kā arī Ministru kabineta 2.jūlija noteikumi Nr.363 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību”. Savukārt pašvaldību izglītības pārvalžu vadītājiem prasības noteiktas Izglītības likumā. Nozīmīgi nosacījumi ir arī pedagoģiskā darba pieredze izglītības jomā vai izglītības vadības darbā, kā arī valodu prasmes.Ņemot vērā izglītības iestāžu dažādību izglītības pakāpju un nozaru ziņā, ir atstāta iespēja dibinātājam noteikt pretendentu vērtēšanas metodiku.Noteikumu projekts nosaka arī vērtēšanas nosacījumus, konkursa pretendentu atlasei izsludināšanas kārtību, pieteikšanās termiņu, kā arī gadījumus, kad izsludināms atkārtots konkurss. |
| 3. | Projekta izstrādē iesaistītās institūcijas | Izglītības un zinātnes ministrija, Izglītības kvalitātes valsts dienests, Valsts izglītības satura centrs, Latvijas Izglītības un zinātnes darbinieku arodbiedrība, Latvijas Izglītības vadītāju asociācija, Latvijas Kultūras ministrija, Latvijas Lielo pilsētu asociācija. |
| 4. | Cita informācija | Izglītības likuma 18.panta pirmajā daļā noteikts, ka, lai īstenotu savas funkcijas izglītības jomā, pašvaldība izveido vismaz vienu izglītības speciālista amatu vai izglītības pārvaldes iestādi. Izglītības speciālistam un izglītības pārvaldes iestādes vadītājam ir nepieciešama akadēmiskā izglītība vai otrā līmeņa profesionālā augstākā izglītība un vismaz triju gadu darba pieredze izglītības jomā vai izglītības vadības darbā. Tādējādi ir ieteicams noteikumu projekta nosacījumus piemērot, pieņemot darbā arī pašvaldības izglītības speciālistu.  |

|  |
| --- |
| **II. Tiesību akta projekta ietekme uz sabiedrību, tautsaimniecība attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību izglītības iestāžu (izņemot augstskolas un koledžas) vadītāju amata pretendenti un pašvaldību izglītības pārvalžu vadītāju amata pretendenti. 2013./2014.mācību gadā atbilstoši Izglītības un zinātnes ministrijas statistikas datiem ir 616 pirmsskolas izglītības iestādes, 832 – vispārizglītojošās izglītības iestādes (t.sk. speciālās izglītības iestādes un vakara (maiņu) izglītības iestādes), 67 profesionālās izglītības iestādes (t.sk. pašvaldības padotībā esošās profesionālās izglītības iestādes) kā arī 88 novadu un deviņu republikas pilsētu izglītības pārvaldes. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus. Izglītības iestāžu un pašvaldību izglītības pārvalžu dibinātājiem noteikumu projektā ietvertais regulējums uzliks papildu pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
|  4. | Cita informācija |  Nav |

Anotācijas III, IV un V sadaļa – projekts šīs jomas neskar

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu izsludināšanas Valsts sekretāru sanāksmē noteikumu projektu vērtēt pieteicās Latvijas Lielo pilsētu asociācija (LLPA), bet noteikumu projekta veidotāji aicināja vērtējumu izteikt Latvijas Izglītības vadītāju asociācijai (LIVA) un izglītības pārvalžu pārstāvjiem. LLPA izteica daudz iebildumu, priekšlikumus izteica arī LIVA un izglītības pārvalžu vadītāji. Iebildumi un priekšlikumi tika ņemti vērā noteikumu projekta pārstrādes gaitā |
| 2. | Sabiedrības līdzdalības projekta izstrādē | Noteikumu projekta vērtēšanā piedalījās LLPA, LIVA, kā arī izglītības pārvalžu vadītāju pārstāvji.  |
| 3. | Sabiedrības līdzdalības rezultāti | LLPA, LIVA un izglītības pārvalžu vadītāju pārstāvji precizēto noteikumu projektu atbalsta. |
|  4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Pašvaldības un to padotībā esošās izglītības iestādes un izglītības pārvaldes, ministrijas un to padotībā esošās izglītības iestādes. |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ņemot vērā, ka izglītības iestāžu un izglītības pārvalžu vadītāju pieņemšana darbā līdz šim notika konkursa kārtībā, noteikumu projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
|  6. | Cita informācija |  Nav. |

 Izglītības un zinātnes ministre I.Druviete

Valsts sekretāre S.Liepiņa

09.07..2014. 12:20

730

A.Opincāns 67407947

aivars.opincans@izm.gov.lv